**1. ชื่อโครงการ** “Road to Clin.Psy. - การทบทวนความรู้ทางด้านจิตวิทยาคลินิก ประจำปี พ.ศ. 2567”

**2. หน่วยงานรับผิดชอบ** สมาคมนักจิตวิทยาคลินิกไทย

**3. ระยะเวลาดำเนินการ** วันที่ 4 – 5 พฤษภาคม 2567

**4. หลักการและเหตุผล**

เนื่องด้วยกองสถานพยาบาลและการประกอบโรคศิลปะได้มีการจัดสมัครเพื่อสอบขอขึ้นทะเบียนเป็นผู้รับใบอนุญาตเป็นผู้ประกอบโรคศิลปะ สาขาจิตวิทยาคลินิก ในเดือนมิถุนายน ของทุกๆปี และได้มี  
การจัดทบทวนความรู้พื้นฐานทางจิตวิทยาคลินิกเพื่อเตรียมพร้อมในการสอบขอขึ้นทะเบียนดังกล่าว   
เพราะหลังจากที่นักจิตวิทยาที่ฝึกปฏิบัติงานด้านจิตวิทยาคลินิก (Internship) ได้เข้ารับการฝึกตามสถานพยาบาลต่าง ๆ แล้ว เป็นเวลากว่า 5 เดือน จึงจำเป็นต้องได้รับการทบทวนความรู้จากการเรียน   
Core Course เพื่อที่จะได้นำความรู้ดังกล่าวมาใช้ในการสอบอย่างเข้มข้น พร้อมทั้งรูปแบบการเขียนรายงานให้เป็นไปในทิศทางที่เหมาะสม เข้าใจง่าย และสามารถนำมาใช้ประโยชน์ได้จริง อีกทั้งยังเป็นการทบทวนความรู้เพื่อนำมาพัฒนาตนเองในการประยุกต์ใช้เพื่อดูแลผู้รับบริการได้อย่างเหมาะสม

ด้วยเหตุนี้ คณะทำงานเห็นความสำคัญของการเตรียมตัวในการสอบเพื่อขอขึ้นทะเบียนเป็นผู้รับใบอนุญาตเป็นผู้ประกอบโรคศิลปะ สาขาจิตวิทยาคลินิก เพื่อที่จะสามารถเป็นส่วนนึงที่ช่วยในการทบทวนองค์ความรู้ให้แก่ผู้สมัครสอบฯ และชี้แนวทางในการเตรียมตัวในการสมัคร / การสอบ / การขึ้นทะเบียน และการต่ออายุใบอนุญาต

**5. วัตถุประสงค์ของโครงการ (Outcome)**

5.1. เพื่อให้ความรู้แก่นักจิตวิทยาที่ฝึกปฏิบัติงานด้านจิตวิทยาคลินิก (Internship) สำหรับผู้ที่สมัครสอบใหม่ และผู้ที่ยังสอบไม่ผ่าน (เฉพาะผู้ที่เป็นสมาชิกของสมาคมนักจิตวิทยาคลินิกไทยเท่านั้น)

5.2. เพื่อเป็นแนวทางสำหรับผู้เข้าเรียนได้ฝึกคิดและปฏิบัติตามความเข้าใจและได้พัฒนาทักษะ เพิ่มพูนความรู้ทางด้านจิตวิทยาคลินิก

5.3. เพื่อให้ผู้เข้าเรียนได้มีแนวทางในการเข้าสอบเพื่อขอขึ้นทะเบียนรับใบอนุญาตประกอบโรคศิลปะสาขาจิตวิทยาคลินิก

**6. เป้าหมายผลผลิต (Output)**

6.1. นักจิตวิทยาที่ฝึกปฏิบัติงานด้านจิตวิทยาคลินิก (Internship) ผู้สมัครเข้าสอบสามารถสอบได้โดยมีเกณฑ์การผ่านไม่น้อยกว่า 80 %

6.2. นักจิตวิทยาที่ฝึกปฏิบัติงานด้านจิตวิทยาคลินิก (Internship) ผู้สมัครเข้าสอบสามารถสอบสามารถนำความรู้ที่ได้จากการทบทวนความรู้ไปใช้ประโยชน์กับผู้รับบริการได้ในอนาคต

**7. กลุ่มเป้าหมาย**

สมาคมขอสงวนรับลงทะเบียนเข้าฝึกอบรมเฉพาะนักจิตวิทยาคลินิกที่ผ่านการฝึกอบรมหลักสูตรการปฏิบัติงานด้านจิตวิทยาคลินิก (Internship) และเตรียมสมัครเข้าสอบเพื่อขอขึ้นทะเบียนรับอนุญาตการประกอบวิชาชีพสาขาจิตวิทยาคลินิกในปีพ.ศ. 2567 และต้องเป็นสมาชิกสามัญของสมาคมนักจิตวิทยาคลินิกไทยเท่านั้น

**เงื่อนไขเพิ่มเติม** - หากต้องการเรียนวิชาการประมวลผลการเขียนรายงานผลการตรวจประเมินทางจิตวิทยาคลินิก ผู้เข้ารับการอบรมต้องอบรมครบหลักสูตรนี้ทั้ง 2 วัน จึงจะสามารถสมัครเข้ารับการอบรมวิชาการเขียนรายงานผลการตรวจประเมินทางจิตวิทยาคลินิกได้

**8. วิธีดำเนินการ**

8.1. จัดทำโครงการฯ เสนอคณะกรรมการบริหารสมาคมนักจิตวิทยาคลินิกไทยเพื่อพิจารณาอนุมัติดำเนินการตามโครงการฯ

8.2. เสนอคำสั่งแต่งตั้งคณะทำงานและประชุมคณะทำงาน

8.3. ดำเนินการตามวัน เวลา ที่กำหนดไว้ในโครงการ

**9. สถานที่ดำเนินการ**

อบรมออนไลน์ผ่านทางระบบ ZOOM Cloud Meeting

**10. ระยะเวลาทำโครงการและงบประมาณ**

จัดฝึกอบรมวันที่ 4 – 5 พฤษภาคม 2567 โดยสมาคมดูแลค่าใช้ทั้งหมด สมาชิกสามัญสามารถลงทะเบียนเข้าอบรมได้โดยไม่ต้องเสียค่าใช้จ่ายใดๆ

**11. วิทยากร**

**11.**1. นางสาวสิธยา อนุสนธิ์ – นักจิตวิทยาชำนาญการพิเศษ

ศาลเยาวชนและครอบครัวจังหวัดกาญจนบุรี

11.2. นางสาวพณิดา โยมะบุตร – นักจิตวิทยาคลินิก ภาควิชาจิตเวชศาสตร์

คณะแพทยศาสตร์ศิริราชพยาบาล มหาวิทยาลัยมหิดล

11.3. ดร.สันติภาพ นันทะสาร – อาจารย์ประจำหลักสูตร วท.บ. จิตวิทยา

คณะมนุษยศาสตร์ มหาวิทยาลัยศรีนครินทร์วิโรฒ

11.4. นางสาวปทิตตา ดุจดา – นักจิตวิทยาคลินิก สาขาวิชาประสาทวิทยา ภาควิชาอายุรศาสตร์

คณะแพทยศาสตร์ศิริราชพยาบาล มหาวิทยาลัยมหิดล

11.5. นางสาวชยาภรณ์ ศรีสมุทรนาค – นักวิชาการสาธารณสุขปฏิบัติการ

กองสถานพยาบาลและการประกอบโรคศิลปะ

11.6. นายยุทธชัย ศรุติเกรียงไกร – นักจิตวิทยาคลินิก สาขาวิชาประสาทวิทยา ฝ่ายอายุรศาสตร์

โรงพยาบาลจุฬาลงกรณ์ สภากาชาดไทย

11.7. นายธันวา ภูผาทรงธรรม – นักจิตวิทยาคลินิกปฏิบัติการ

โรงพยาบาลจิตเวชนครราชสีมาราชนครินทร์

**12. หลักสูตรบทเรียน (วันที่ 4 – 5 พฤษภาคม 2567)**

12.1. การเตรียมตัวสำหรับการสอบ(30 นาที)

12.2. “กฎหมายที่เกี่ยวข้องกับวิชาชีพจิตวิทยาคลินิก” (1 ชั่วโมง 30 นาที)

12.3. “แบบทดสอบ Rorschach Ink blot Test” และ “แบบทดสอบ MMPI-2-RF” (3 ชั่วโมง)

12.4. “Neuropsychological Test” (1 ชั่วโมง 30 นาที)

12.5. “Intelligent Test” (1 ชั่วโมง 30 นาที)

12.6. “การปรึกษาเชิงจิตวิทยา จิตบำบัด และการวิจัยทางจิตวิทยาคลินิก” (1 ชั่วโมง 30 นาที)


12.7. “การประยุกต์ความรู้ทางจิตวิทยาคลินิกสู่ชุมชนและจรรยาบรรณวิชาชีพ” (1 ชั่วโมง)

12.8. สรุปความรู้จากการอบรมและช่วงถามตอบ

**13. ประโยชน์ที่คาดว่าจะได้รับ**

13.1. นักจิตวิทยาที่ฝึกปฏิบัติงานด้านจิตวิทยาคลินิก (Internship) ผู้สมัครเข้าสอบสามารถสอบได้โดยมีเกณฑ์การผ่านไม่น้อยกว่า 80 %

13.2. นักจิตวิทยาที่ฝึกปฏิบัติงานด้านจิตวิทยาคลินิก (Internship) ผู้สมัครเข้าสอบสามารถสอบสามารถนำความรู้ที่ได้จากการทบทวนความรู้ไปใช้ประโยชน์กับผู้รับบริการได้ในอนาคต

**14. ผู้รับผิดชอบโครงการ**

......................................................

(นางสาวสิธยา อนุสนธิ์)

ประชาสัมพันธ์

**15. ผู้เสนอโครงการ**

.................................................................

(นายเอกลักษณ์ วงศ์อภัย)

ประชาสัมพันธ์

**16. ผู้อนุมัติโครงการ**

..................................................................

(นางสุภาวดี นวลมณี)

นายกสมาคมนักจิตวิทยาคลินิกไทย